**6. разред, музичка култура, 2. недеља наставе на даљину**

Драги шестаци, прошле седмице сте обновили ваше знање о Ренесанси, а сад ћемо то знање и утврдити следећим квизом – домаћим задатком 😊

У своје свеске ћете преписати свако питање и само један тачан одговор од понуђена три одговора. А наслов је: Музика ренесансе.

1. Који период обухвата ренесанса у музици?

а) 12. и 13. век

б) 14-16. века

в) 18. век

2. Где се развија музика ренесансе?

а) у цркви, на дворовима богате властеле и у народу.

б) у школама

в) у оркестрима

3. Шта карактерише музику ренесансе?

а) канон

б) хомофонија, полифонија и имитација

в) симфоније

4. Како се зову ренесансне лествице?

а) дурске лествице

б) модуси

в) пентатоника

5. Који су главни облици вокалног вишегласја?

а) грегоријански корал

б) народне песме

в) мотет и миса у црквеној, мадригал и шансон у световној (народној) музици

6. Ко су главни представници ренесансне музике?

а) Кир Стефан Србин

б) В. А. Моцарт

в) Ђовани Пјерлуиђи да Палестрина, Орландо ди Ласо

7. Шта је имитација? (сети се песме ''Мачији канон'' из 5. разреда)

а) поступак у коме један глас донесе тему, а затим ту тему имитира други глас

б) поступак при коме сви гласови наступају заједно

в) поступак при коме два гласа изводе инструменти, а два гласа су певана

8. Шта су ричеркар, канцона и фантазија?

а) инструментални облици ренесансе

б) инструментални облици антике

в) инструментални облици средњег века

На моју е-маил адресу (dtanjads@gmail.com) ми можете послати само тачне одговоре (нпр: 1-а, 2-а...) или фотографисати свеску у коју сте преписали питање и један тачан одговор. Уколико се двоумите око одговора на неко питање, можете се подсетити о томе у књизи.

**ОБАВЕЗНО напишите име и презиме, разред и одељење. Рок за слање домаћег задатка је 1.4.2020.**

Поздрав 😉